เรื่องร้องเรียน: อยากสอบถามเกี่ยวกับการจัดเก็บขยะในพื้นที่ซอยบางแวก61เนื่องจากไม่สามารถคาดการณ์วันเก็บขยะได้เลย ทำให้มีขยะล้นถังอยู่หลายครัวเรือน ดังนั้นจึงขอวันที่จัดเก็บขยะที่ชัดเจนค่ะ ขอบคุณค่ะ
การดำเนินการของเจ้าหน้าที่: ขอบคุณที่แจ้งข้อมูลเข้ามาค่ะ ฝ่ายรักษาความสะอาดฯ ดำเนินการตรวจสอบพื้นที่การจัดเก็บขยะมูลฝอยแล้ว ขอเรียนว่าภายในซอยบางแวก 61 รถเก็บขนมูลฝอยมีกำหนดเข้าจัดเก็บมูลฝอยทุกวันอังคารและวันศุกร์ แต่เนื่องจากในปัจจุบันปริมาณขยะมูลฝอยในพื้นที่เขตมีมากขึ้น ทำให้บางครั้งรถเก็บขนมูลฝอยไม่สามารถจัดเก็บได้หมดเนื่องจากรถ 1 คัน ต้องเข้าจัดเก็บขยะหลายพื้นที่หลายซอยในแต่ละวัน ทั้งหมู่บ้าน และคอนโด ประกอบกับรถเก็บขนมูลฝอยประจำพื้นที่ซอยบางแวก 61 มีพนักงานที่มีสภาพร่างกายที่ไม่ค่อยสมบูรณ์ มีทั้งคนที่เพิ่งหายจากการประสบอุบัติเหตุและคนที่มีโรคประจำตัว และทางฝ่ายรักษาความสะอาดฯ ไม่มีพนักงานสำรองที่จะปฏิบัติงานแทน ทำให้บางครั้งการจัดเก็บมูลฝอยอาจไม่ทั่วถึงหรือล่าช้าไปบ้าง ต้องขอโทษผู้แจ้งมา ณ ที่นี้ด้วย ทั้งนี้ได้จัดพนักงานเข้าจัดเก็บขยะมูลฝอยภายในซอยบางแวก 61 เมื่อวันที่ 24 มี.ค. 66 พร้อมทั้งกำชับพนักงานเพิ่มเติมให้เข้าจัดเก็บมูลฝอยให้ตรงวันเวลาที่กำหนดไว้ เรียบร้อยแล้ว
ความเห็นของผู้แจ้ง: ขอเป็นกำลังใจให้กับผู้ปฏิบัติงานทุกคนนะคะ
พื้นที่: แขวงบางแวก เขตภาษีเจริญ กรุงเทพมหานคร